CELEX: 32013D0006
Language: et
Date: 2012-12-04 00:00:00
Title: 2013/6/EL: Nõukogu otsus, 4. detsember 2012 , millega muudetakse otsust 2011/734/EL, mis on adresseeritud Kreekale eesmärgiga tugevdada ja tõhustada eelarve järelevalvet ning millega teatatakse Kreekale, et ta peab ülemäärase eelarvepuudujäägi kõrvaldamiseks võtma puudujääki vähendavaid meetmeid

9.1.2013   
            
            
               ET
            
            
               Euroopa Liidu Teataja
            
            
               L 4/40
            
         NÕUKOGU OTSUS,
   4. detsember 2012,
   millega muudetakse otsust 2011/734/EL, mis on adresseeritud Kreekale eesmärgiga tugevdada ja tõhustada eelarve järelevalvet ning millega teatatakse Kreekale, et ta peab ülemäärase eelarvepuudujäägi kõrvaldamiseks võtma puudujääki vähendavaid meetmeid
   (2013/6/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 126 lõiget 9 ja artiklit 136,
   võttes arvesse Euroopa Komisjoni soovitust
   ning arvestades järgmist:
   
               (1)
            
            
               Euroopa Liidu toimimise lepingu (ELi toimimise leping) artikli 136 lõike 1 punktis a on ette nähtud võimalus võtta meetmeid nende liikmesriikide suhtes, mille rahaühik on euro, et tugevdada asjaomaste liikmesriikide eelarvedistsipliini koordineerimist ja järelevalvet.
            
         
               (2)
            
            
               ELi toimimise lepingu artiklis 126 on sätestatud, et liikmesriigid hoiduvad ülemäärasest riigieelarve puudujäägist, ning sellega on ette nähtud ülemäärase eelarvepuudujäägi menetlus. Stabiilsuse ja kasvu pakt, mille korrigeerivate sätetega rakendatakse ülemäärase eelarvepuudujäägi menetlust, on raamistik, millega toetatakse usaldusväärse eelarvepositsiooni kiiret taastamist soodustavat valitsuse poliitikat, võttes arvesse majanduse olukorda.
            
         
               (3)
            
            
               Nõukogu otsustas 27. aprillil 2009 kooskõlas Euroopa Ühenduse asutamislepingu artikli 104 lõikega 6, et Kreekal on ülemäärane eelarvepuudujääk.
            
         
               (4)
            
            
               Nõukogu võttis 10. mail 2010 ELi toimimise lepingu artikli 126 lõike 9 ja artikli 136 alusel vastu otsuse 2010/320/EL, (1) mis on adresseeritud Kreekale eesmärgiga tugevdada ja tõhustada eelarve järelevalvet ning millega teatatakse Kreekale, et ta peab võtma puudujääki vähendavaid meetmeid, et kõrvaldada ülemäärane eelarvepuudujääk hiljemalt 2014. aastaks. Nõukogu määras samuti kindlaks valitsemissektori eelarve puudujäägi iga-aastased eesmärgid.
            
         
               (5)
            
            
               Otsust 2010/320/EL on mitmel korral ulatuslikult muudetud. Kuna otsusesse tuli teha täiendavaid muudatusi, sõnastati see 12. juulil 2011 selguse huvides nõukogu otsuses 2011/734/EL (2) uuesti. Kõnealust otsust muudeti esimest korda 8. novembril 2011 (3).
            
         
               (6)
            
            
               Komisjoni soovituse alusel tehti 13. märtsil 2012 (4) otsuses 2011/734/EL taas mitu muudatust, mis hõlmavad ka eelarve kohandamise kava, samas kui ülemäärase puudujäägi kõrvaldamiseks kehtestatud tähtaeg jäeti muutmata. Selle otsusega kinnitati soovitust, et Kreeka peaks võtma meetmeid, et kõrvaldada ülemäärane eelarvepuudujääk hiljemalt 2014. aastaks, parandades struktuurset eelarvepositsiooni vähemalt 10 protsendipunkti võrra SKPst ajavahemikul 2009–2014.
            
         
               (7)
            
            
               Vastavalt nõukogu 7. juuli 1997. aasta määruse (EÜ) nr 1467/97 (ülemäärase eelarvepuudujäägi menetluse rakendamise kiirendamise ja selgitamise kohta) (5) artikli 5 lõikele 2 võib nõukogu teha komisjoni soovituse alusel otsuse võtta ELi toimimise lepingu artikli 126 lõike 9 alusel vastu muudetud teatise kui kooskõlas ELi toimimise lepingu artikli 126 lõikega 9 on võetud tõhusaid meetmeid ja kui pärast kõnealuse teatise vastuvõtmist toimub ootamatu tõsine majandussündmus, millel on riigi rahandusele oluline negatiivne mõju.
            
         
               (8)
            
            
               Praeguste prognooside kohaselt on majandus palju nõrgem, kui prognoositi otsuse 2011/734/EL viimase muudatuse vastuvõtmisel 2012. aasta märtsis. Nii reaalne kui ka nominaalne SKP peaks 2012. ja 2013. aastal olema palju väiksem. Kreeka rahvamajanduse arvepidamise hiljutine läbivaatamine 2012. aasta oktoobris osutas palju järsemale reaalse SKP langusele võrreldes otsuse 2011/734/EL aluseks olnud prognoosidega. Komisjoni talituste 2012. aasta sügisprognoosi kohaselt väheneb reaalne SKP 2012. aastal 6,0 % ja 2013. aastal veel 4,2 % (võrreldes otsuse 2011/734/EL vastuvõtmisel prognoositud 4,7 % langusega 2012. aastal ja 0,0 % seisakuga 2013. aastal), misjärel see kasvab 2014. aastal 0,6 %. Majandusstsenaariumi märkimisväärne halvenemine tähendab vastavalt ka riigi rahanduse väljavaate halvenemist, kui poliitikat ei muudeta.
            
         
               (9)
            
            
               Prognooside kohaselt peaks valitsemissektori eelarve puudujääk olema 2012. aastal 6,9 % SKPst, mis jääb otsusega 2011/734/EL 2012. aastaks valitsemissektori eelarve puudujäägile kehtestatud ülemmäära 7,3 % SKPst piiresse (määrusega (EÜ) nr 2223/96 (6) kehtestatud Euroopa rahvamajanduse ja regionaalse arvepidamise süsteemi 1995 alusel). Nominaalväärtuses peaks valitsemissektori eelarve puudujääk olema 2012. aastal 13,4 miljardit eurot, võrreldes otsuses 2011/734/EL kehtestatud ülempiiriga 14,8 miljardit eurot. Ent esmane puudujääk on peamiselt oodatust ulatuslikuma majanduslanguse tõttu eeldatavasti veidi suurem kui eesmärgiks seatud 1,0 % SKPst. Hinnangute kohaselt on Kreeka vähendanud struktuurset puudujääki 13,4 protsendipunkti võrra SKPst, st 14,7 %-lt SKPst 2009. aastal hinnanguliselt 1,3 %-le SKPst 2012. aastal. Seega on Kreeka aastatel 2009–2012 parandanud struktuurset eelarvepositsiooni juba rohkem, kui nõukogu soovitas, st vähemalt 10 protsendipunkti võrra SKPst ajavahemikul 2009–2014. Kreeka parlament võttis 11. novembril 2012 vastu 2013. aasta eelarve, mis peaks andma kulude kokkuhoiu summas üle 9,2 miljardi euro, st üle 5 % SKPst. 2013. aasta eelarve moodustab osa keskpika perioodi eelarvestrateegiast aastateks 2013–2016, mille Kreeka parlament võttis vastu mõned päevad varem, 7. novembril 2012. Keskpika perioodi eelarvestrateegia ja selle asjakohaste rakendusaktidega on ette nähtud väga mahukas ja kiire eelarve konsolideerimine üle 7 % SKPst 2016. aastaks koos laiaulatuslike struktuurimeetmetega, mis toetavad eelarve märkimisväärset konsolideerimist. Kõnealuseid suundumusi arvesse võttes tuleb ajakohastada Kreeka majanduse kohandamise programmi käsitleva vastastikuse mõistmise memorandumi majanduspoliitilisi tingimusi. Kreeka võetud kohustused ei ole seotud mitte ainult eelarve konsolideerimise meetmetega, vaid ka meetmetega, mis on vajalikud majanduskasvu edendamiseks ja negatiivse sotsiaalse mõju vähendamiseks. Üldiselt on Kreeka seega võtnud 2012. aastal tõhusaid meetmeid, et vähendada eelarvepuudujääki vastavalt otsusele 2011/734/EL.
            
         
               (10)
            
            
               Komisjoni 2012. aasta sügisprognoosi kohaselt peaks valitsemissektori koguvõlg vähenema 2012. aastal 11,1 miljardi euro võrra võrreldes otsuses 2011/734/EL esitatud 26,95 miljardi euroga. Selle põhjuseks on oodatust väiksemad erastamistulud ja väiksem valitsemissektori võla konsolideerimine ning oodatust kehvemad viitlaekumised ja muud intresside kohandamised. Statistikaandmete läbivaatamisel ilmnenud madalama nominaalse SKP ja kehvema makromajandusliku väljavaate tõttu peaks võla suhe SKPsse suurenema 176,7 %ni, enne kui 2012. aasta detsembris rakendatakse liikmesriikide, mille rahaühik on euro, kokkulepitud algatusi ja Kreeka kavandatud teatavaid võlataset vähendavaid meetmeid, mille tulemusel peaks võlg 2012. aasta lõpuks ulatuma pisut üle 160 % SKPst. Need meetmed peaksid parandama võla jätkusuutlikkust ja Kreeka kavandatud teatavad võlataset vähendavad meetmed peaksid parandama võlasuundumuse jätkusuutlikkust, mõjutamata samas esmase ülejäägi suundumust. Võttes lisaks arvesse struktuurimeetmete rakendamise tulemusel vähenevat eelarvepuudujääki ja suuremat SKP nominaalkasvu, peaks võla suhe SKPsse jõudma haripunkti 2013. aastal. Võla suhe SKPsse peaks hakkama vähenema alates 2014. aastast ja langema alla 160 % SKPst 2016. aastal.
            
         
               (11)
            
            
               Hoolimata võetud meetmetest tähendab majandusolukorra märkimisväärne halvenemine vastavalt ka riigi rahanduse väljavaate halvenemist, kui poliitikat ei muudeta, ning muudab keeruliseks ülemäärase eelarvepuudujäägi kõrvaldamise 2014. aastaks, nagu nõukogu on ette näinud otsuses 2011/734/EL. Raskeid majandustingimusi arvesse võttes on asjakohane pikendada kohandamise tähtaega. Eelkõige tuleks pikendada nõukogu otsuse kohast tähtaega kahe aasta võrra aastani 2016. Ajakohastatud kohandamisprogrammi kohaselt tuleks esmase eelarvepositsiooni eesmärgiks seada aastateks 2013–2016 vastavalt 0 %, 1,5 %, 3 % ja 4,5 % SKPst. Ajakohastatud kava kohaselt väheneb valitsemissektori eelarve puudujääk allapoole 3 % SKPst 2016. aastal. 2012. aasta detsembris rakendatavad võlataset vähendavad meetmed võivad vähendada intressimakseid kuni 1 % SKPst, mille tulemusena on võimalik viia eelarvepuudujääk allapoole 3 % SKPst juba 2015. aastal. Kõnealuste näitajate põhjal peaks tsükliliselt kohandatud esmane eelarvepositsioon paranema 4,1 %-lt SKPst 2012. aastal 6,2 %-le SKPst 2013. aastal ja vähemalt 6,4 %-le SKPst aastatel 2014, 2015 ja 2016, ning valitsemissektori tsükliliselt kohandatud eelarvepuudujääk olema – 1,3 % SKPst 2012. aastal, 0,7 % SKPst 2013. aastal, 0,4 % SKPst 2014. aastal, 0,0 % SKPst 2015. aastal ja – 0,4 % SKPst 2016. aastal, peegeldades intressimaksete algset profiili. Hoolimata ülemäärase eelarvepuudujäägi kõrvaldamise perioodi pikendamisest on vaja eesmärkide saavutamiseks teha aastatel 2013–2014 väga suuri pingutusi eelarve konsolideerimiseks, eriti perioodi alguses. Seega aitab ülemäärase puudujäägi kõrvaldamise tähtaja läbivaatamine säilitada majanduse kohandamise programmi usaldusväärsuse, võttes samas arvesse konsolideerimise majanduslikku ja sotsiaalset mõju ning vajadust säilitada usk Kreeka valitsuse suutlikkusse lahendada eelarveprobleemid.
            
         
               (12)
            
            
               Kõik käesoleva otsusega ette nähtud meetmed on olulised eelarve nõutava kohandamise saavutamiseks. Mõnel meetmel on otsene mõju Kreeka eelarveseisundile, samas kui teised on struktuurimeetmed, millega parandatakse riigi rahanduse juhtimist ja saavutatakse usaldusväärsem eelarveseisund keskpikas perspektiivis.
            
         
               (13)
            
            
               Kreeka valitsuse rahalise olukorra väga tõsise halvenemise tõttu on liikmesriigid, mille rahaühik on euro, otsustanud anda Kreekale stabiilsustoetust, et kindlustada finantsstabiilsus euroalal tervikuna, kusjuures toetust antakse koos Rahvusvahelise Valuutafondi mitmepoolse abiga. Alates 2012. aasta märtsist on liikmesriigid, mille rahaühik on euro, andnud toetust nii kahepoolse Kreeka laenulepingu raames kui ka Euroopa Finantsstabiilsuse Fondi laenudena. Laenuandjad on otsustanud, et toetuse andmine sõltub sellest, kas Kreeka täidab otsust 2011/734/EL, mida on muudetud käesoleva otsusega. Eelkõige eeldatakse, et Kreeka täidab käesolevas otsuses sätestatud meetmed otsusega ettenähtud ajakava järgides,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2011/734/EL muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               1.   Kreeka kõrvaldab ülemäärase eelarvepuudujäägi võimalikult kiiresti ja hiljemalt 2016. aastaks.
               2.   Ülemäärase eelarvepuudujäägi kõrvaldamisele suunatud kohandamiskava eesmärk on valitsemissektori eelarve esmane puudujääk (puudujääk ilma intressikuludeta), mis ei ületa 2 925 miljonit eurot 2012. aastal (1,5 % SKPst), ning valitsemissektori eelarve esmane ülejääk vähemalt 0 miljonit eurot 2013. aastal (0,0 % SKPst), 2 775 miljonit eurot 2014. aastal (1,5 % SKPst), 5 700 miljonit eurot 2015. aastal (3,0 % SKPst) ja 9 000 miljonit eurot 2016. aastal (4,5 % SKPst). Kõnealused esmase puudujäägi/ülejäägi eesmärgid osutavad, et ESA kohane valitsemissektori puudujääk peaks olema 6,9 % SKPst 2012. aastal, 5,4 % SKPst 2013. aastal, 4,5 % SKPst 2014. aastal, 3,4 % SKPst 2015. aastal ja 2,0 % SKPst 2016. aastal. 2012. aasta detsembris rakendatavad võlataset vähendavad meetmed võivad vähendada intressimakseid kuni 1 % SKPst. Kõnealuste näitajate põhjal peaks tsükliliselt kohandatud esmane eelarvepositsioon paranema 4,1 %-lt SKPst 2012. aastal 6,2 %-le SKPst 2013. aastal ja vähemalt 6,4 %-le SKPst aastatel 2014, 2015 ja 2016, ning valitsemissektori tsükliliselt kohandatud eelarvepuudujääk olema – 1,3 % SKPst 2012. aastal, 0,7 % SKPst 2013. aastal, 0,4 % SKPst 2014. aastal, 0,0 % SKPst 2015. aastal ja – 0,4 % SKPst 2016. aastal, peegeldades intressimaksete algset profiili. Finants- ja mittefinantsvarade erastamisest ning pankade rekapitaliseerimisega seotud tehingutest saadav tulu ning kõik ülekanded, mis on seotud eurorühma 21. veebruari 2012. aasta otsusega, mis käsitleb euroala liikmesriikide keskpankade, sealhulgas Kreeka Panga tulusid, mis tulenevad nende investeerimisportfellis olevatest Kreeka valitsuse võlakirjadest, ei vähenda nõutavat eelarve konsolideerimist ning neid ei võeta kõnealuste eesmärkide hindamisel arvesse. Sama kehtib kahjumis pankadelt laekuvate mis tahes maksete suhtes, mida tehakse lisaks nendele maksetele, mis tuleneksid erakorralise likviidsusabi tagatise tasudest, mis on jõus 30. septembril 2012.
               3.   Lõikes 2 osutatud kohandamiskava, mille puhul võetakse arvesse 2012. aasta detsembris rakendatavate võlataset vähendavate meetmete mõju, oleks kooskõlas prognoosiga, et valitsemissektori koguvõla suhe SKPsse on 2016. aastal alla 160 %.”
            
         
               2)
            
            
               Artiklisse 2 lisatakse järgmine lõige:
               „10a.   Kreeka on 4. detsembriks 2012 vastu võtnud järgmised meetmed:
               
                           a)
                        
                        
                           2013. aasta eelarve ja keskpika perioodi eelarvestrateegia aastani 2016, samuti käesoleva otsuse IA lisas kirjeldatud meetmed ja vastavad rakendusaktid. Keskpika perioodi eelarvestrateegias täpsustatakse alalised eelarve konsolideerimise meetmed, millega tagatakse, et käesoleva otsusega aastateks 2012–2016 kehtestatud eelarvepuudujäägi ülemmäärasid ei ületata ning et võla suhe SKPsse hakkab jätkusuutlikult vähenema;
                        
                     
                           b)
                        
                        
                           esitatakse Kreeka parlamendile ajakohastatud erastamiskava ja avaldatakse varade arendamise kava ajakohastatud versioon poolaasta lõpu seisuga;
                        
                     
                           c)
                        
                        
                           Kreeka Vabariigi varade arendamise fondi (HRADF) erastatavate varade portfelli kantakse üle Egnatia Motorway ning Elefsina, Lávrio, Igoumenitsa, Alexandroúpoli, Vólose, Kavála, Kérkyra, Pátra, Irákleio ja Rafina piirkondlike sadamate täielik ja otsene omandiõigus (aktsiad või kontsessiooniõigused);
                        
                     
                           d)
                        
                        
                           tagatakse, et ministeeriumid ja muud asjaomased üksused tagavad riigi kinnisvara haldavale peasekretariaadile täieliku juurdepääsu riigi omanduses oleva kinnisvara registritele;
                        
                     
                           e)
                        
                        
                           muudetakse ja/või tunnistatakse kehtetuks riigi omanduses olevate ettevõtete (PPC, OLP ja OLTH sadamavaldajad, HELPE, EYATH ja EYDAP, sadamad jne) põhikirja sätted, mis erinevad äriühinguõiguse sätetest seoses eraaktsionäride hääleõiguse piirangutega;
                        
                     
                           f)
                        
                        
                           õigusakt, millega määratakse kindlaks maksuhalduse peasekretäri roll ja pädevused ning lubatakse rahandusministril delegeerida otsustamisõigus maksuhalduse peasekretärile;
                        
                     
                           g)
                        
                        
                           rakendatakse kogenud maksuaudiitorid tööle valdkondades, kust on võimalik saada kiiret maksutulu, käivitades täielikult põhilised jõustamisvaldkonnad, nagu suurte maksumaksjate üksus, ja tugevdades neid, tuues üle teistest üksustest 100 audiitorit, ning luues üheainsa funktsionaalse üksuse rikaste eraisikute ja suure sissetulekuga füüsilisest isikust ettevõtjate jaoks ja võttes sinna tööle 50 kogenud maksuaudiitorit, kes annavad otse aru maksuhalduse peasekretärile;
                        
                     
                           h)
                        
                        
                           ministrite nõukogu õigusakt (millega asendatakse ministrite nõukogu 29. oktoobri 2012. aasta õigusakt), mille eesmärk on tõhustada eelarve täitmist ja edendada usaldusväärset riigi rahanduse juhtimist ning milles nähakse lisaks ministrite nõukogu algse õigusakti sätetele ette sätted, millega: i) sätestatakse, et iga aasta detsembri lõpuks sõlmitakse koostöömemorandum rahandusministeeriumi ja muude ministeeriumide vahel või ministeeriumide ja järelevalve all olevate üksuste juhtide vahel (kattes seega kogu valitsemissektori); ii) tugevdatakse kohalike omavalitsuste suhtes kohaldatavaid tasakaalus eelarve eeskirju, sealhulgas parandus- ja karistusmehhanisme, et muuta need tõhusamaks; iii) tugevdatakse olemasolevat riigi omanduses olevate ettevõtete seire süsteemi ja kehtestatakse jõustamismehhanism, mida kohaldatakse nende ettevõtete jaoks seatud konkreetsetest eesmärkidest kõrvalekaldumise korral, ning iv) kehtestatakse raamistik selliste konkreetsete eesmärkide kindlaksmääramiseks, mida kohaldatakse kohalike omavalitsuste ja riigi omanduses olevate ettevõtete kohustuste registrite puhul ja mis tuleb kehtestada iga aasta detsembriks. See ministrite nõukogu õigusakt hõlmab ka keskvalitsuse tehtavate ülekannete parandamise mehhanisme, et kõrvaldada eesmärkidest kõrvalekalded aasta jooksul ja vajaduse korral järgmistel aastatel, tagades samas, et maksevõlgnevused ei suurene; selles määratakse sõnaselgelt kindlaks, et riigivarade erastamisest saadavad tulud kantakse otse eraldi kontole, et jälgida rahavoogusid, hoida ära kõrvalekaldumine ametlikust rahastamisest ja tagada võla õigeaegne teenindamine, ning nähakse ette automaatsed kulukärped, mida reeglina kohaldatakse eesmärkidest kõrvalekaldumise korral, tagades samas, et maksevõlgnevused ei suurene;
                        
                     
                           i)
                        
                        
                           meetmed, millega parandatakse riikliku tervishoiuorganisatsiooni (EOPYY) praegust rahalist olukorda ja tagatakse, et eelarvet täidetakse nii, et see oleks 2012. ja 2013. aastal rohkem tasakaalus, sealhulgas: i) lihtsustades toetusi; ii) suurendades kaasrahastamist erasektori osutatavate tervishoiuteenuste puhul; iii) sõlmides hinna-mahu kokkulepped ja vaadates läbi erasektori teenuseosutajatega sõlmitud erikokkulepped; iv) vaadates läbi EOPYY ja erasektori teenuseosutajate vahel sõlmitud lepingute kohased diagnostika- ja füsioteraapiateenuste tasud ja nende arvu, et vähendada asjaomaseid kulusid 2013. aastal vähemalt 80 miljoni euro võrra; v) kehtestades võrdlushinnasüsteemi meditsiiniseadmete hüvitamiseks, ning vi) suurendades järk-järgult põllumajandusettevõtjate kindlustusfondi (OGA) liikmete tehtavaid makseid EOPYY muude liikmete tehtavate maksete keskmisele tasemele;
                        
                     
                           j)
                        
                        
                           võetakse järgmised ravimite hüvitamisega seotud meetmed: i) õigusakt, millega kontrollitakse ravimikulutusi ja millega käivitatakse erimeetmed (sealhulgas nt üldine hinna langetamine), kui kehtiv automaatne tagastamismehhanism ei ole mis tahes põhjusel piisav eesmärgi saavutamiseks; sellised meetmed peavad andma samaväärse kokkuhoiu; ii) ministri dekreet, millega nähakse 2013. aastaks ette uus tagastamiskünnis (2,44 miljardit eurot ambulatoorse ravi puhul); iii) ajakohastatakse hinnakirja ja hüvitatavate ravimite nimekirja, hüvitades ainult kulutõhusad ravimid krooniliste haiguste raviks, kandes ravimid hüvitatavate ravimite nimekirjast mittehüvitatavate ravimite nimekirja ja vabamüügis olevate ravimite nimekirja ning kehtestades riikliku ravimiameti (National Organisation for Medicines (EOF)) väljatöötatud võrdlushinnasüsteemi. Kõnealuseid nimekirju tuleb ajakohastada vähemalt kaks korda aastas vastavalt nõukogu direktiivile 89/105/EMÜ, ning iv) väljakirjutatud ravimid asendatakse apteekide võrdluskategooriatesse kuuluvate sama toimeainega odavaimate ravimitega (kohustuslik asendamine geneeriliste ravimitega).”
                        
                     
         
               3)
            
            
               Artikli 2 lõige 11 asendatakse järgmisega:
               „11.   Kreeka võtab 2012. aasta detsembri lõpuks järgmised meetmed:
               
                           a)
                        
                        
                           üksikisiku tulumaksu ja ettevõtete tulumaksu reform, mille eesmärk on lihtsustada maksusüsteemi, laiendada maksubaasi ning kaotada maksuvabastused ja -soodustused;
                        
                     
                           b)
                        
                        
                           esmased ja teisesed õigusaktid, mis on vajalikud erastamiskava kiire rakendamise tagamiseks;
                        
                     
                           c)
                        
                        
                           kehtestatakse vee-ettevõtete õigusraamistik;
                        
                     
                           d)
                        
                        
                           võetakse meetmed maksuhalduse parandamiseks, nähes ette tulemuste hindamise, parandades riskihindamismeetodite kasutamist ning luues spetsiaalsed võlahaldusüksused ja tugevdades neid;
                        
                     
                           e)
                        
                        
                           töötatakse välja ja avaldatakse kava, et arveldada avaliku sektori üksuste võlgnevused tarnijate ees ja maksutagastused;
                        
                     
                           f)
                        
                        
                           viiakse lõpule teiseste/täiendavate riiklike pensionifondide reformi rakendamine ning kõigi avaliku sektori olemasolevate fondide ühendamine;
                        
                     
                           g)
                        
                        
                           õigusakt, millega laiendatakse ravimiettevõtjate suhtes kohaldatavat 5 % allahindlust (mis juba kehtib haiglatele müüdavate ravimite puhul) kõigile EOPYY apteekides müüdavatele toodetele;
                        
                     
                           h)
                        
                        
                           suurendatakse geneeriliste ravimite osa 35 %-le kõigist apteekides müüdavatest ravimitest;
                        
                     
                           i)
                        
                        
                           määratakse kõigisse haiglatesse sisekontroll ja võetakse kõigis haiglates kasutusele kohustusteregistrid.”
                        
                     
         
               4)
            
            
               Artiklisse 2 lisatakse järgmised lõiked:
               „12.   Kreeka võtab 2013. aasta märtsi lõpuks järgmised meetmed:
               
                           a)
                        
                        
                           antakse välja ministri dekreet madalpingevoolu lõpptarbija hindade kohandamiseks;
                        
                     
                           b)
                        
                        
                           ajakohastatakse keskpika perioodi eelarvestrateegiat, sealhulgas kehtestatakse kolmeks aastaks valitsemissektori allsektorite jaoks siduvad kulutuste ülemmäärad;
                        
                     
                           c)
                        
                        
                           võetakse vastu ministeeriumide personalikavad;
                        
                     
                           d)
                        
                        
                           nähakse ette märkimisväärselt sõltumatum maksuamet ning määratakse kindlaks sõltumatuse tase, juhtimisraamistik, vastutus, maksuameti juhi õiguslikud volitused ja ameti algne personal;
                        
                     
                           e)
                        
                        
                           antakse välja ja avaldatakse avaliku teenistuse uus põhjalik korruptsioonivastane kava, sealhulgas erisätted maksu- ja tolliameti kohta;
                        
                     
                           f)
                        
                        
                           kapitali maksustamise direktoraadi vastutusel käivitatakse täielikult kinnisvara ametliku väärtuse läbivaatamise tavamenetlus, mille eesmärgiks on viia ametlik väärtus rohkem kooskõlla turuhindadega;
                        
                     
                           g)
                        
                        
                           kantakse HRADFile üle 40 uut kinnisvaraüksust (määratletud erastamiskavas kui „kinnisvarapartiid 2 ja 3”).
                        
                     13.   Kreeka võtab 2013. aasta juuni lõpuks järgmised meetmed:
               
                           a)
                        
                        
                           saavutatakse eesmärk 2 000 maksuaudiitorit, kes on täielikult valmis oma ülesandeid täitma;
                        
                     
                           b)
                        
                        
                           võetakse vastu uus maksumenetluste koodeks;
                        
                     
                           c)
                        
                        
                           tagatakse, et e-riigihankesüsteem on valmis kasutamiseks kõigi hankijatest kesktasandi organite jaoks.
                        
                     14.   Kreeka võtab 2013. aasta septembri lõpuks vastu vajalikud õigusaktid, et kehtestada struktuurse eelarvetasakaalu nõue koos automaatse parandusmehhanismiga.”
            
         
               5)
            
            
               Käesoleva otsuse lisas esitatud tekst lisatakse IA lisana.
            
         Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud Kreeka Vabariigile.
   
      Brüssel, 4. detsember 2012
      
         
            Nõukogu nimel
         
         
            eesistuja
         
         S. ALETRARIS
      
   
   
      (1)  ELT L 145, 11.6.2010, lk 6.
   
      (2)  ELT L 296, 15.11.2011, lk 38.
   
      (3)  Nõukogu otsus 2011/791/EL (ELT L 320, 3.12.2011, lk 28).
   
      (4)  Nõukogu otsus 2012/211/EL (ELT L 113, 25.4.2012, lk 8).
   
      (5)  ELT L 209, 2.8.1997, lk 6.
   
      (6)  Nõukogu 25. juuni 1996. aasta määrus (EÜ) nr 2223/96 ühenduses kasutatava Euroopa rahvamajanduse ja regionaalse arvepidamise süsteemi kohta (EÜT L 310, 30.11.1996, lk 1).
   
      LISA
      
         
            „IA LISA
            
               KESKPIKA PERIOODI EELARVESTRATEEGIA 2013–2016 MEETMED
            
            Keskpika perioodi eelarvestrateegia kuni aastani 2016 hõlmab järgmisi täiendavaid meetmeid.
            
                        1.
                     
                     
                        Palgakulude kärpimine vähemalt 1 110 miljoni euro võrra 2013. aastal ning veel 259 miljoni euro võrra 2014. aastal.
                     
                  
                        2.
                     
                     
                        Pensionide kärpimine vähemalt 4 800 miljoni euro võrra 2013. aastal ning veel 423 miljoni euro võrra 2014. aastal.
                     
                  
                        3.
                     
                     
                        Riigi tegevuskulude kärpimine vähemalt 239 miljoni euro võrra 2013. aastal ning veel 285 miljoni euro võrra 2014. aastal.
                     
                  
                        4.
                     
                     
                        Haridusalaste kulude ümberkorraldamisest ja tõhustamisest saadav kokkuhoid vähemalt 86 miljonit eurot 2013. aastal ning veel 37 miljonit eurot 2014. aastal.
                     
                  
                        5.
                     
                     
                        Riigi omanduses olevate ettevõtete kulude kärpimine vähemalt 249 miljoni euro võrra 2013. aastal ning veel 123 miljoni euro võrra 2014. aastal.
                     
                  
                        6.
                     
                     
                        Kaitsealaste tegevuskulude kärpimine vähemalt 303 miljoni euro võrra 2013. aastal ning veel 100 miljoni euro võrra 2014. aastal.
                     
                  
                        7.
                     
                     
                        Tervishoiukulude ja ravimitele tehtavate kulutuste kärpimine vähemalt 455 miljoni euro võrra 2013. aastal ning veel 620 miljoni euro võrra 2014. aastal.
                     
                  
                        8.
                     
                     
                        Kokkuhoid sotsiaaltoetuste ümberkorraldamisest vähemalt 217 miljonit eurot 2013. aastal ning veel 78 miljonit eurot 2014. aastal.
                     
                  
                        9.
                     
                     
                        Kohalikele omavalitsustele riigi poolt tehtavate ülekannete kärpimine vähemalt 50 miljoni euro võrra 2013. aastal ning veel 160 miljoni euro võrra 2014. aastal.
                     
                  
                        10.
                     
                     
                        Avaliku sektori investeerimiseelarve kulutuste (riigisiseselt rahastatavad riiklikud investeeringud) kärpimine 150 miljoni euro võrra 2013. aastal ning veel 150 miljoni euro võrra 2014. aastal.
                     
                  
                        11.
                     
                     
                        Tulude suurendamine vähemalt 1 689 miljoni euro võrra 2013. aastal ning veel 1 799 miljoni euro võrra 2014. aastal.”